Moodle

Moodle () je softvérový balík pre tvorbu výučbových systémov a elektronických kurzov na internete. Systém Moodle je poskytovaný zadarmo ako open source softvér (softvér s otvoreným kódom) pod verejnou licenciou GNU.FIKAR, Miroslav. Moodle 1.8: príručka učiteľa [online]. Bratislava: FCHPT STU, 2008 [cit. 2017-04-12]. Dostupné na: http://www.kirp.chtf.stuba.sk/moodle/pluginfile.php/13521/mod_page/content/2/m18uc.pdf  Autorom projektu Moodle je Martin Dougiamas. Prvá verzia tohto systému bola zverejnená 20. augusta 2002.Releases. Moodle [online]. [cit. 2017-04-12]. Dostupné na: https://docs.moodle.org/dev/Releases#Moodle_1.0 Odvtedy sa tento systém sústavne vyvíja a vylepšuje o nové prvky a nástroje. Cieľom Moodle je poskytovať učiteľom, správcom a študentom bezpečný a integrovaný systém vytvárajúci personalizované vzdelávacie prostredie.About Moodle. Moodle [online]. [cit. 2017-04-12]. Dostupné na: https://docs.moodle.org/32/en/About_Moodle

Charakteristika Moodl:

 Dostupnosť

 Flexibilita
 Funkčnosť
 Prístupnosť

Výučba v rámci Moodle prebieha v kurzoch, ktoré vytvárajú učitelia. Učitelia ako tvorcovia kurzov v prostredí Moodle majú k dispozícií niekoľko tzv. modulov, z ktorých učitelia skladajú svoje kurzy. V štandardne dodávaných moduloch môžu učitelia v rámci vytvorených online kurzov:
 pridávať študijné materiály vo forme HTML, súbory na stiahnutie, animácie, štruktúrované prednášky
 vytvárať a hodnotiť zadania a úlohy
 zakladať diskusné fóra a odpovedať na otázky účastníkov
 vytvárať a vyhodnocovať testy pozostávajúce z rôznych typov úloh
 vytvárať slovníky a iné učebné pomôcky
 vytvárať ankety a dotazníkyZáklady práce s LMS: multimediálna učebnica [online]. Žilina: Žilinská univerzita v Žiline [cit. 2017-04-12]. Dostupné na: http://www.kis.fri.uniza.sk/~ludo/top_el/LMS/LMS.pdf

Študenti prihlásení do kurzov majú okrem možnosti prezerania a sťahovania študijných materiálov aj možnosť využívať rôzne nástroje a funkcie pre správu štúdia ako napríklad:
 Moodle kalendár – tvorba vlastných udalostí, import a export iných kalendárov,
 súkromné úložisko pre osobné súbory (cca 100 MB),
 pridávanie príspevkov na rôzne témy,
 komunikácia s učiteľmi a inými študentmi,
 komentovanie príspevkov iných používateľov, komentovanie zadaní a hodnotenia úloh,
 získavanie odznakov,
 personalizácia používateľského prostredia a funkciíJUHÁSOVÁ, D. Neobjavené funkcie Moodlu – päť funkcií pre študentov. In: Blog KKIV [online]. Bratislava, 2017 [cit. 2017-04-16]. Dostupné na: http://informacnyhrdina.studenthosting.sk/2017/04/15/neobjavene-funkcie-moodlu-pat-funkcii-pre-studentov/ 

Moodle je najrozšírenejšou vzdelávacou platformou na svete. Na Slovensku tento systém pri výučbe využíva viacero vysokých škôl ako napríklad Podnikovohospodárska fakulta Ekonomickej univerzity v Bratislave so sídlom v Košiciach, Univerzita Komenského v Bratislave, Slovenská technická univerzita, Žilinská univerzita alebo Prešovská univerzita.

 Referencie 

 Iné projekty 

Kategória:Vzdelávací softvér
Kategória:Slobodný softvér
Kategória:Viacplatformový softvér